**Referat fra generalforsamlingen

                          REFERAT AF ORDINÆR GENERALFORSAMLING
                                                                 FOR
                                                   BREELTE VEJLAV**

                                 Sted:   Kammerrådensvej 15, 1.sal, 2970 Hørsholm
                                 Tid:     17. marts 2004, Kl. 18.00

Deltagere:

Eivin Bech, Breeltelund 11
Søren Dale, Breeltelund 13
René Løfberg, Breeltehøj 5
Freddy Holgersen, Breeltehøj 32 A
Søren Skjemte, Breeltedal 4

Dagsorden som følger:

1. Valg af dirigent
2. Valg af referent
3. Bestyrelsens beretning
4. Forelæggelse af regnskab for det seneste regnskabsår til godkendelse
5. Behandling og godkendelse af budget for det kommende regnskabsår, herunder fastlæggelse af
den årlige opkrævning for vejlavet
6. Eventuelle indkomne forslag fra bestyrelsen eller medlemmer heraf
7. Eventuelle indkomne forslag fra medlemmerne
8. Valg til bestyrelsen
9. Valg til revisor
10. Eventuelt

 **1. Valg af dirigent**Uffe König blev valgt til dirigent, der samtidig konstaterede at generalforsamlingen var indkaldt på lovlig vis
og med lovligt varsel. Hele bestyrelsen samt yderligere 5 medlemmer var fremmødt.

**2. Valg af referent**René Løfberg blev valgt til referent.

**3. Bestyrelsens beretning**
Eivin Bech berettede om aktiviteterne det forløbne år.

Vi har i 2003 overtaget vejene fra Hørsholm Kommune, efter at kommunen har udbedret de sidste fejl -
således at vejene kunne overtages i god stand.

Der var ikke været reparations- eller vedligeholdelsesarbejder med omkostninger for vejlavet. Der var en
enkelt skade forårsaget af en lastbil – en beboer bemærkede heldigvis hændelsen og indberettede denne,
således at lastbilens ejer kom til at betale for skaden. Formanden opfordrer medlemmerne til at være
opmærksom hvis man ser en skade ske, og omgående melde dette til en fra bestyrelsen – notér eventuelt
registreringsnummer på bilen. Ellers kommer vi selv til at betale for skaden via vores bidrag til vejlavet.

Formanden har bemærket at der enkelte steder vokser ukrudt op mellem kantsten og selve vejen. Vejlavet
opfordrer de enkelte medlemmer til at vi selv skal fjerne ukrudt mellem kantsten og vejen ud for vores
bopæl. Dette er vigtigt, da vi ellers på længere sigt får bekostelige skader på vejbelægningen.

Formanden forudser at vejlavet de kommende 2-3 år ikke bør få væsentlige udgifter til reparationer/vedlige-
hold.

**4. Forelæggelse af regnskab for det seneste regnskabsår til godkendelse**Forelæggelse af regnskab – perioderegnskab fra stiftelsen til 31/12-2003 blev fremlagt og taget til efterret-
ning. Første officielle regnskab aflægges per 30/9-2004.

Der har ikke været udgifter i den nævnte regnskabsperiode. Vejlavets formue udgør 25.973 kr. pr. 31/12-
2004, hvilket beløb er anbragt på en anfordringskonto i Handelsbanken.

**5. Behandling og godkendelse af budget for det kommende regnskabsår, herunder fastlæggelse
af den årlige opkrævning for vejlavet**Det fremlagte budget blev diskuteret og godkendt.

Generalforsamlingen godkendte bidrag på 300,- kr. pr. medlem for perioden 1. oktober 2004 til 30.
september 2005 på kr. 300,-. Kasserer sørger for opkrævning i oktober 2004.

Bidrag for matriklerne 54az, 54aæ og 54aø ("DAB-medlemmerne") – 51 medlemmer á 300,- kr., svarende
til 15.300,- kr. – opkræves af DAB og indbetales til Vejlavet.

Opkrævning for de øvrige matrikler sendes individuelt til medlemmerne.

**6. Eventuelle indkomne forslag fra bestyrelsen eller medlemmer heraf**Intet at behandle.

**7. Eventuelle indkomne forslag fra medlemmerne**Intet at behandle.

**8. Valg til bestyrelsen**Alle medlemmer stillede op til genvalg, og blev genvalgt

**9. Valg til revisor**Per Thornøe blev valgt som revisor. Første officielle regnskab aflægges per 30/9-2004.

**10. Eventuelt**Intet at behandle.

Mødet blev hævet.

Referatet godkendt:

Uffe König         dato